CELEX: 32011R0151
Language: hu
Date: 2011-02-18
Title: A Bizottság 151/2011/EU rendelete ( 2011. február 18. ) a 854/2004/EK európai parlamenti és tanácsi rendelet I. mellékletének a tenyésztett vadak vonatkozásában történő módosításáról  EGT-vonatkozású szöveg

19.2.2011   
            
            
               HU
            
            
               Az Európai Unió Hivatalos Lapja
            
            
               L 46/17
            
         A BIZOTTSÁG 151/2011/EU RENDELETE
   (2011. február 18.)
   a 854/2004/EK európai parlamenti és tanácsi rendelet I. mellékletének a tenyésztett vadak vonatkozásában történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK európai parlamenti és tanácsi rendeletre (1) és különösen annak 17. cikke (1) bekezdésére,
   mivel:
   
               (1)
            
            
               A 854/2004/EK rendelet szabályokat állapít meg az emberi fogyasztásra szánt állati eredetű termékek hatósági ellenőrzésének megszervezésére vonatkozóan.
            
         
               (2)
            
            
               A 854/2004/EK rendelet I. melléklete IV. szakaszának VII. fejezete meghatározza a tenyésztett vadakkal és a tenyésztett vadak húsával kapcsolatos hatósági ellenőrzésekre vonatkozó követelményeket. E követelmények egyike az, hogy az ellenőrizendő tenyészett vadakat vagy a tenyésztett vadak ellenőrizendő húsát az érintett szakasz X. fejezetében meghatározott valamelyik mintának megfelelő igazolásnak kell kísérnie.
            
         
               (3)
            
            
               Az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (2) előírja, hogy az élelmiszer-ipari vállalkozók bizonyos feltételek mellett az illetékes hatóság engedélyével a származás helyén is levághatják a tenyésztett futómadarakat és bizonyos tenyésztett patás állatokat. A feltételek közé tartozik, hogy a levágott állatok szállítmányát a vágóhídra történő szállításkor az állatokat tenyésztő élelmiszer-ipari vállalkozó által kiállított nyilatkozat, valamint a hatósági állatorvos vagy a jogosult állatorvos által kiállított és aláírt igazolás kíséri. A hatósági állatorvos vagy a jogosult állatorvos által kiállított és aláírt igazolás tanúsítja többek között a helyes vágást és kivéreztetést, valamint megjelöli a vágás dátumát és időpontját.
            
         
               (4)
            
            
               A 150/2011/EU bizottsági rendelettel (3) módosított 853/2004/EK rendelet engedélyezi, hogy bizonyos esetekben a helyes vágást és kivéreztetést, valamint a vágás dátumát és időpontját igazoló tanúsítvány az élelmiszer-ipari vállalkozó nyilatkozatában szerepeljen.
            
         
               (5)
            
            
               Ilyen esetekben helyénvaló arról rendelkezni, hogy a hatósági vagy jogosult állatorvos rendszeresen ellenőrizze az állatok levágását és kivéreztetését végző személyek teljesítményét. A 854/2004/EK rendelet I. melléklete IV. szakaszának VII. fejezetét ezért ennek megfelelően módosítani kell.
            
         
               (6)
            
            
               Emellett a gazdaságban levágott állatokra vonatkozó állat-egészségügyi bizonyítványmintát a 854/2004/EK rendelet I. melléklete IV. szakasza X. fejezetének B. része tartalmazza. Az állat-egészségügyi bizonyítványminta olyan bejegyzéseket is tartalmaz, amelyek a helyesen elvégzett levágást és kivéreztetést igazolják. Az olyan esetekre, ahol az igazolás az élelmiszer-ipari vállalkozó nyilatkozatában szerepel, új egészségügyi bizonyítványmintára van szükség.
            
         
               (7)
            
            
               A 854/2004/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 854/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 139., 2004.4.30., 206. o.
   
      (2)  HL L 139., 2004.4.30., 55. o.
   
      (3)  A Hivatalos lap 14-ik oldalán található.
   
      MELLÉKLET
      A 854/2004/EK rendelet I. mellékletének IV. szakasza a következőképpen módosul:
      
                  1.
               
               
                  A VII. fejezet A. része az alábbiak szerint módosul:
                  
                              a)
                           
                           
                              a 4. pont helyébe a következő szöveg lép:
                              
                                          „4.
                                       
                                       
                                          A gazdaságban megvizsgált élő állatokat a X. fejezet A. részében található mintának megfelelő bizonyítványnak kell kísérnie. A gazdaságban megvizsgált és levágott állatokat a X. fejezet B. részében található mintának megfelelő bizonyítványnak kell kísérnie. A X. fejezet C. részében szereplő mintának megfelelő igazolásnak kell kísérnie a gazdaságban megvizsgált és levágott állatokat, a 853/2004/EK rendelet III. melléklete III. szakasza 3a. pontjának megfelelően.”
                                       
                                    
                        
                              b)
                           
                           
                              A szöveg a következő 5. ponttal egészül ki:
                              
                                          „5.
                                       
                                       
                                          Ha az illetékes hatóság engedélyezi, hogy az élelmiszer-ipari vállalkozó igazolhassa az állatok helyes levágását és kivéreztetését, a hatósági állatorvos vagy a jogosult állatorvos rendszeresen ellenőrzi a vágást és kivéreztetést végző személy teljesítményét.”
                                       
                                    
                        
            
                  2.
               
               
                  A X. fejezet a következő C. résszel egészül ki:
                  „C.   ÁLLAT-EGÉSZSÉGÜGYI BIZONYÍTVÁNYMINTA A GAZDASÁGBAN LEVÁGOTT TENYÉSZETT VADAKHOZ a 853/2004/EK rendelet III. melléklete III. szakasza 3a. pontjának megfelelően.